Crataegus

Crataegus (Graece κράταιγος) est genus fruticum vel arborum familiae Rosacearum, permultas species habens. Persaepe ad ornandum colitur; multarum specierum (e.g. Crataegi azaroli) fructus comestibiles sunt.

Area

In hemisphaerio boreali inter 30 et 60 circulos parallelos crataegi vulgares sunt. Crataegi spontanei in fruticetis, ad margines silvarum vel in silvis excisis crescunt, sed non in silva densa.

Descriptio

Crataegi sunt arbores truncis pluribus vel fruticulosi, altitudinis plerumque usque ad 3 vel 4 m (interdum ad 10 et altiores). Cortex fuscus atrior vel canus, ramuli novi rubropurpurei. Plures crataegi species spinas habent, quae de gemmis axillaribus crescunt.

Inflorescentiae in acuminibus ramorum lateralium brevium hornotinorum sitae sunt; flores albi (nonnullarum specierum hortensium rosei vel rubra), ubi vel duobus cm diametri, petala quina habentes. Fructus est malum rubrum cum aliquot (usque ad quinque) putaminibus.

Species Crataegi plus quam 380 sunt.

 Nexus externi 

Categoria:Genera plantarum
Categoria:Taxa Linnaei
Categoria:Taxa 1753
Categoria:Rosaceae